ddrg/super_eurlex huggingface dataset:
2001/859/EY: Euroopan parlamentin päätös, tehty 24 päivänä lokakuuta 2001, kuudennen, seitsemännen ja kahdeksannen Euroopan kehitysrahaston tileistä varainhoitovuodelta 1999



Virallinen lehti nro L 321 , 06/12/2001 s. 0030 - 0030



Euroopan parlamentin päätös, tehty 24 päivänä lokakuuta 2001, kuudennen, seitsemännen ja kahdeksannen Euroopan kehitysrahaston tileistä varainhoitovuodelta 1999 (2001/859/EY) EUROOPAN PARLAMENTTI, joka ottaa huomioon kuudennen, seitsemännen ja kahdeksannen Euroopan kehitysrahaston taseet ja tulostilit varainhoitovuodelta 1999 (KOM(2000) 357 - C5-0257/2000), ottaa huomioon 16 päivänä kesäkuuta 1998 annetun, neljänteen AKT-EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen(1) 74 artiklan, ottaa huomioon työjärjestyksen 93 artiklan ja liitteen V, ottaa huomioon neuvoston 14. maaliskuuta 2001 antamat suositukset vastuuvapauden myöntämisestä komissiolle Euroopan kehitysrahastojen varainhoidosta varainhoitovuonna 1999 (6536/2001 - C5-0122/2001, 6537/2001 - C5-0123/2001, 6538/2001 - C5-0124/2001), ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A5-0109/2001), ottaa huomioon talousarvion valvontavaliokunnan toisen mietinnön (A5-0337/2001), 1. Panee merkille, että kuudennen, seitsemännen ja kahdeksannen Euroopan kehitysrahaston taloudellinen tilanne osoitti 31. joulukuuta 1999 seuraavaa: >TAULUKON PAIKKA> 2. Kehottaa puhemiestä välittämään tämän päätöksen komissiolle, neuvostolle, tuomioistuimelle, tilintarkastustuomioistuimelle, Euroopan investointipankille ja yhteisön muille toimielimille sekä julkaisemaan sen Euroopan yhteisöjen virallisessa lehdessä (L-sarja). Euroopan parlamentin pääsihteeri Julian Priestley Euroopan parlamentin puhemies Nicole Fontaine (1) EYVL L 191, 7.7.1998, s. 53.
Neuvoston päätös, tehty 6 päivänä joulukuuta 2001, Europolin toimeksiannon laajentamisesta Europol-yleissopimuksen liitteessä lueteltujen törkeiden kansainvälisen rikollisuuden muotojen käsittelyyn



Virallinen lehti nro C 362 , 18/12/2001 s. 0001 - 0001



Neuvoston päätös, tehty 6 päivänä joulukuuta 2001, Europolin toimeksiannon laajentamisesta Europol-yleissopimuksen liitteessä lueteltujen törkeiden kansainvälisen rikollisuuden muotojen käsittelyyn (2001/C 362/01) EUROOPAN UNIONIN NEUVOSTO, joka ottaa huomioon yleissopimuksen Euroopan poliisiviraston perustamisesta (Europol-yleissopimus(1), ja erityisesti sen 2 artiklan 2 kohdan, ottaa huomioon Belgian kuningaskunnan ja Ruotsin kuningaskunnan aloitteen(2), ottaa huomioon Euroopan parlamentin lausunnon(3), ottaa huomioon Europolin hallintoneuvoston suorittaman tämän asian valmistelun erityisesti sen Europolin talousarviota ja henkilöstöä koskevien vaikutusten osalta, sekä katsoo seuraavaa: (1) Eräs unionin tavoitteista on antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella kehittämällä jäsenvaltioiden yhteistä toimintaa poliisiyhteistyössä. (2) Europol-yleissopimuksen puitteissa toteutettava yhteistyö tehostuisi, jos Europol voisi tietyillä ensisijaisiksi vahvistetuilla aloilla suorittaa tehtäviään kaikenlaisen Europol-yleissopimuksen liitteessä luetellun kansainvälisen järjestäytyneen rikollisuuden osalta. (3) Ensisijaiset alat olisi määriteltävä rikollisuuden kehityssuuntia jäsenvaltioiden alueella koskevien tietojen jatkuvan keräämisen pohjalta. (4) Tämä päätös ei vaikuta komission eikä Euroopan keskuspankin asemaan, ON PÄÄTTÄNYT SEURAAVAA: 1 artikla Europolille annetaan tehtäväksi käsitellä Europol-yleissopimuksen liitteessä lueteltuja törkeitä kansainvälisen rikollisuuden muotoja. 2 artikla 1. Neuvosto vahvistaa Europolin hallintoneuvoston ehdotuksesta yksimielisesti ne törkeät kansainvälisen rikollisuuden muodot, joille annetaan toiminnassa etusija. 2. Johtaja tiedottaa säännöllisesti Europolin hallintoneuvostolle toiminnasta näillä ensisijaisilla aloilla. 3. Europol-yleissopimuksen 28 artiklan 10 kohdan ensimmäisen alakohdan 1 alakohdassa tarkoitetussa yleiskertomuksessa Europolin toiminnasta tuodaan nimenomaisesti esille nämä ensisijaiset alat ja niillä toteutetut toimet. 3 artikla 1. Tätä päätöstä noudatetaan 1 päivästä tammikuuta 2002. 2. Kumotaan Europolin toimeksiannon laajentamisesta rahan ja maksuvälineiden väärentämisen torjuntaan 29 päivänä huhtikuuta 1999 tehty neuvoston päätös(4) 1 päivästä tammikuuta 2002. 4 artikla Tämä päätos julkaistaan Euroopan yhteisöjen virallisessa lehdessä. Tehty Brysselissä 6 päivänä joulukuuta 2001. Neuvoston puolesta Puheenjohtaja M. Verwilghen (1) EYVL C 316, 27.11.1995, s. 2. (2) EYVL C 176, 21.6.2001, s. 26. (3) Lausunto annettu 12. marraskuuta 2001 (ei vielä julkaistu virallisessa lehdessä). (4) EYVL C 149, 28.5.1999, s. 16.
2001/900/EY: Neuvoston päätös, tehty 10 päivänä joulukuuta 2001, täydentävän makrotaloudellisen rahoitusavun myöntämisestä entiselle Jugoslavian tasavallalle Makedonialle tehdyn päätöksen 1999/733/EY muuttamisesta



Virallinen lehti nro L 334 , 18/12/2001 s. 0029 - 0029



Neuvoston päätös, tehty 10 päivänä joulukuuta 2001, täydentävän makrotaloudellisen rahoitusavun myöntämisestä entiselle Jugoslavian tasavallalle Makedonialle tehdyn päätöksen 1999/733/EY muuttamisesta (2001/900/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Päätöksellä 1999/733/EY(2) myönnettiin entiselle Jugoslavian tasavallalle Makedonialle makrotaloudellista täydentävää rahoitusapua, joka koostuu enintään 50 miljoonan euron suuruisesta lainaosuudesta ja enintään 30 miljoonan euron suuruisesta avustusosuudesta. (2) Rahoitusavun toteuttaminen on viivästynyt, koska entisellä Jugoslavian tasavallalla Makedonialla ja Kansainvälisellä valuuttarahastolla on ollut vaikeuksia päästä sopimukseen uudesta valmiusluottojärjestelystä. (3) Entinen Jugoslavian tasavalta Makedonia on sitoutunut jatkamaan talouden vakauttamista ja uudistamista ja tarvitsee edelleen ulkoista rahoitustukea sen lisäksi, mitä kansainväliset rahoituslaitokset voivat sille antaa. (4) Voimassa olevan päätöksen 1999/733/EY nojalla avustusvaroja ei voida myöntää vuoden 2000 jälkeen. (5) Ennen ehdotuksensa esittämistä komissio on kuullut talous- ja rahoituskomiteaa, ON PÄÄTTÄNYT SEURAAVAA: Ainoa artikla Muutetaan päätös 1999/733/EY seuraavasti: 1) Korvataan 1 artiklan 3 kohta seuraavasti: "3. Rahoitusapuun sisältyvä avustusosuus on enintään 48 miljoonaa euroa." 2) Lisätään artikla seuraavasti: " 6 artikla Tämän päätöksen voimassaolo lakkaa 31 päivänä joulukuuta 2003." Tehty Brysselissä 10 päivänä joulukuuta 2001. Neuvoston puolesta Puheenjohtaja L. Michel (1) Lausunto annettu 29. marraskuuta 2001 (ei vielä julkaistu virallisessa lehdessä). (2) EYVL L 294, 16.11.1999, s. 31.
2001/901/EY: Neuvoston päätös, tehty 10 päivänä joulukuuta 2001, makrotaloudellisen rahoitusavun myöntämisestä Jugoslavian liittotasavallalle tehdyn päätöksen 2001/549/EY muuttamisesta



Virallinen lehti nro L 334 , 18/12/2001 s. 0030 - 0030



Neuvoston päätös, tehty 10 päivänä joulukuuta 2001, makrotaloudellisen rahoitusavun myöntämisestä Jugoslavian liittotasavallalle tehdyn päätöksen 2001/549/EY muuttamisesta (2001/901/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Komissio on kuullut talous- ja rahoituskomiteaa ennen ehdotuksensa esittämistä. (2) Päätöksessä 2001/549/EY(2) säädetään Jugoslavian liittotasavallalle annettavasta makrotaloudellisesta rahoitusavusta, jonka tarkoituksena on auttaa maata selviytymään ulkoisista rahoitustarpeistaan ja tukea viranomaisten uudistuspyrkimyksiä. (3) Jugoslavian liittotasavalta tarvitsee todennäköisesti merkittävän määrän ulkoista rahoitusta sen virallisen rahoituksen lisäksi, jota Kansainvälinen valuuttarahasto, Maailmanpankki ja kahdenvälisen avun tarjoajat voivat antaa. (4) Yhteisön Jugoslavian liittotasavallalle myöntämän rahoitusavun avustusosuuden korottaminen on sopiva tapa auttaa muiden avun tarjoajien kanssa keventämään maan rahoituksellisia rajoitteita. (5) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla, ON PÄÄTTÄNYT SEURAAVAA: Ainoa artikla Korvataan päätöksen 2001/549/EY 1 artiklan 3 kohta seuraavasti: "3. Tuen avustusosuus on enintään 120 miljoonaa euroa." Tehty Brysselissä 10 päivänä joulukuuta 2001. Neuvoston puolesta Puheenjohtaja L. Michel (1) Lausunto annettu 29. marraskuuta 2001 (ei vielä julkaistu virallisessa lehdessä) (2) EYVL L 197, 21.7.2001, s. 38.
2001/899/EY: Neuvoston päätös, tehty 10 päivänä joulukuuta 2001, makrotaloudellisen rahoitusavun myöntämisestä Bosnia ja Hertsegovinalle tehdyn päätöksen 1999/325/EY muuttamisesta



Virallinen lehti nro L 334 , 18/12/2001 s. 0028 - 0028



Neuvoston päätös, tehty 10 päivänä joulukuuta 2001, makrotaloudellisen rahoitusavun myöntämisestä Bosnia ja Hertsegovinalle tehdyn päätöksen 1999/325/EY muuttamisesta (2001/899/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Päätöksellä 1999/325/EY(2) myönnettiin Bosnia ja Hertsegovinalle makrotaloudellista rahoitusapua, joka koostuu enintään 20 miljoonan euron lainasta ja enintään 40 miljoonan euron avustuksesta. (2) Koska Kansainvälisen valuuttarahaston valmiusluottojärjestelyssä edellytettyjen politiikkauudistusten toteuttamisessa on ollut viivästymistä, on tähän mennessä voitu maksaa vain ensimmäinen (25 miljoonan euron) ja toinen (20 miljoonan euron) erä. Kolmas ja viimeinen, enintään 15 miljoonan euron erä on vielä maksamatta. (3) Bosnia ja Hertsegovina on sitoutunut jatkamaan talouden vakauttamista ja uudistamista ja tarvitsee edelleen ulkoista rahoitustukea sen lisäksi, mitä kansainväliset rahoituslaitokset voivat sille antaa. (4) Voimassa olevan päätöksen 1999/325/EY nojalla avustusvaroja ei voida myöntää vuoden 2000 jälkeen. (5) Ennen ehdotuksensa esittämistä komissio on kuullut talous- ja rahoituskomiteaa, ON PÄÄTTÄNYT SEURAAVAA: Ainoa artikla Muutetaan päätös 1999/325/EY seuraavasti: 1) Korvataan 1 artiklan 3 kohta seuraavasti: "3. Rahoitusavun tukiosuus on enintään 40 miljoonaa euroa." 2) Lisätään artikla seuraavasti: " 6 artikla Tämän päätöksen voimassaolo päättyy 31 päivänä joulukuuta 2002." Tehty Brysselissä 10 päivänä joulukuuta 2001. Neuvoston puolesta Puheenjohtaja L. Michel (1) Lausunto annettu 29. marraskuuta 2001 (ei vielä julkaistu virallisessa lehdessä). (2) EYVL L 123, 13.5.1999, s. 57.
2001/890/EY: Komission päätös, tehty 13 päivänä joulukuuta 2001, Hellenic Register of Shipping -laitoksen hyväksymisestä neuvoston direktiivin 94/57/EY, 4 artiklan 3 kohdan mukaisesti (ETA:n kannalta merkityksellinen teksti) (tiedoksiannettu numerolla K(2001) 4218)



Virallinen lehti nro L 329 , 14/12/2001 s. 0072 - 0072



Komission päätös, tehty 13 päivänä joulukuuta 2001, Hellenic Register of Shipping -laitoksen hyväksymisestä neuvoston direktiivin 94/57/EY, 4 artiklan 3 kohdan mukaisesti (tiedoksiannettu numerolla K(2001) 4218) (Ainoastaan kreikankielinen teksti on todistusvoimainen) (ETA:n kannalta merkityksellinen teksti) (2001/890/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY(1), sellaisena kuin se on viimeksi muutettuna komission direktiivillä 97/58/EY(2), ja erityisesti sen 4 artiklan 3 kohdan, ottaa huomioon 3 ja 30 päivänä elokuuta 2001 päivätyt Kreikan kauppamerenkulkuministeriön kirjeet, joissa pyydetään Hellenic Register of Shipping -laitoksen (jäljempänä "HRS") hyväksymistä 4 artiklan 3 kohdan mukaisesti (rajoitettu hyväksyntä), sekä katsoo seuraavaa: (1) Kolmeksi vuodeksi rajoitettu hyväksyntä direktiivin 94/57/EY, 4 artiklan 3 kohdan mukaisesti, myönnetään laitoksille (luokituslaitoksille), jotka täyttävät kaikki vaatimukset lukuun ottamatta niitä, jotka esitetään liitteen jakson "yleiset määräykset" 2 ja 3 kohdassa, mutta hyväksynnän kestoa ja soveltamisalaa rajoitetaan, jotta kyseiset laitokset hankkisivat lisää kokemusta. (2) Jotta hyväksyntä voitaisiin antaa, komissio toteutti HRS:stä arvioinnin Pireuksessa sijaitsevassa pääkonttorissa 4 ja 6 päivän syyskuuta 2001 välisenä aikana Kreikan viranomaisten ja HRS:n toimittaman aineiston perusteella. Komission arviossa otettiin huomioon myös muiden viime aikoina HRS:n toimistoihin tehtyjen vierailujen yhteydessä tehdyt havainnot. Vierailuja on tehty 26 ja 30 päivän maaliskuuta 2001 välisenä aikana Pireukseen ja 2 päivänä huhtikuuta 2001 Nikosiassa Kyproksessa sijaitsevaan alueelliseen toimistoon. Kaikkien koottujen todisteiden perusteella todettiin, että HRS on kaikkien direktiivin liitteessä olevien vaatimusten mukainen lukuun ottamatta liitteen jakson "yleiset määräykset" 2 ja 3 kohdassa tarkoitettuja vaatimuksia. (3) Tässä päätöksessä säädetyt toimenpiteet ovat direktiivin 94/57/EY 7 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Hellenic Register of Shipping -laitos direktiivin 94/57/EY 4 artiklan 3 kohdan mukaisesti tämän päätöksen tekemispäivästä alkavaksi kolmen vuoden pituiseksi kaudeksi. 2 artikla Tämän hyväksynnän vaikutukset koskevat vain Kreikkaa. 3 artikla Tämä päätös on osoitettu Helleenien tasavallalle. Tehty Brysselissä 13 päivänä joulukuuta 2001. Komission puolesta Loyola De Palacio Varapuheenjohtaja (1) EYVL L 319, 12.12.1994, s. 20. (2) EYVL L 274, 7.10.1997, s. 8.
2001/877/EY: Neuvoston päätös, tehty 24 päivänä syyskuuta 2001, vuoden 2001 kansainvälisen kahvisopimuksen allekirjoittamisesta ja tekemisestä yhteisön puolesta



Virallinen lehti nro L 326 , 11/12/2001 s. 0022 - 0022



Neuvoston päätös, tehty 24 päivänä syyskuuta 2001, vuoden 2001 kansainvälisen kahvisopimuksen allekirjoittamisesta ja tekemisestä yhteisön puolesta (2001/877/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 1 kohdan kanssa, ottaa huomioon komission ehdotuksen, sekä katsoo seuraavaa: (1) Kansainvälinen kahvineuvosto hyväksyi 28 päivänä syyskuuta 2000 antamallaan päätöslauselmalla N:o 393 vuoden 2001 kansainvälisen kahvisopimuksen. (2) Tämä uusi sopimus korvaa vuoden 1994 jatketun kansainvälisen kahvisopimuksen, joka on voimassa 30 päivään syyskuuta 2001. (3) Vuoden 2001 kansainvälinen kahvisopimus on avoin allekirjoittamista sekä ratifioimis- ja hyväksymiskirjojen tallettamista varten 25 päivään syyskuuta 2001. (4) Koska yhteisö on vuoden 1994 kansainvälisen kahvisopimuksen ja sen voimassaoloa jatkaneen sopimuksen sopimuspuoli, on sen oman edun mukaista hyväksyä mainitun sopimuksen seuraajaksi tarkoitettu sopimus. (5) Huolimatta yhteisöllä tässä asiassa olevasta yksinomaisesta toimivallasta ja tiettyjen väliaikaisten operatiivisten vaikeuksien välttämiseksi on asianmukaista valtuuttaa jäsenvaltiot tekemään tämä sopimus samanaikaisesti yhteisön kanssa ja osallistumaan väliaikaiselta pohjalta uuteen sopimukseen. (6) Jäsenvaltioiden olisi varmistettava, että yhteisön osallistumisesta sopimukseen säädellään sovellettavien perustamissopimuksen määräysten mukaisesti, ON PÄÄTTÄNYT SEURAAVAA: 1 artikla Hyväksytään vuoden 2001 kansainvälinen kahvisopimus yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus ja tallettaa hyväksymiskirja yhteisön puolesta 25 päivään syyskuuta 2001 mennessä. 3 artikla Yhteisö ja jäsenvaltiot varmistavat, että vuoden kuluessa kansainvälisen kahvisopimuksen voimaantulosta sen sellaisia määräyksiä, jotka aiheuttavat toiminnallisia vaikeuksia yksinomaan yhteisön yksinomaisen jäsenyyden kannalta, muutetaan. Tehty Brysselissä 24 päivänä syyskuuta 2001. Neuvoston puolesta Puheenjohtaja L. Michel
2001/884/EY: Komission päätös, tehty 6 päivänä joulukuuta 2001, syötäväksi tarkoitettujen oliivien tuotannolle Italiassa myönnettävästä tuesta tehdyn päätöksen 2001/658/EY muuttamisesta (tiedoksiannettu numerolla K(2001) 3927)



Virallinen lehti nro L 327 , 12/12/2001 s. 0044 - 0044



Komission päätös, tehty 6 päivänä joulukuuta 2001, syötäväksi tarkoitettujen oliivien tuotannolle Italiassa myönnettävästä tuesta tehdyn päätöksen 2001/658/EY muuttamisesta (tiedoksiannettu numerolla K(2001) 3927) (Ainoastaan italiankielinen teksti on todistusvoimainen) (2001/884/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan 4 kohdan, sekä katsoo seuraavaa: (1) Syötäväksi tarkoitettujen oliivien tuotannolle Italiassa myönnettävästä tuesta 10 päivänä elokuuta 2001 tehdyn komission päätöksen 2001/658/EY(3) 5 artiklassa säädetään viljelyilmoitusta täydentävän ilmoituksen tai tarvittaessa uuden ilmoituksen jättämisestä. Jotta oliiviöljyn ja syötäväksi tarkoitettujen oliivien osalta ei käytettäisi erilaisia todistuksia, menettelyjen yhdenmukaistamiseksi on syytä käyttää samaa viljelyilmoitusta. (2) Tässä asetuksessa säädetyt toimenpiteet ovat rasvan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/658/EY seuraavasti: Korvataan 5 artiklan ensimmäinen ja toinen alakohta seuraavasti: "Syötäväksi tarkoitettuja oliiveja koskevan tuotantotuen myöntämistä varten tuottajan on jätettävä viljelyilmoitus oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 1, 2 ja 3 artiklan säännösten mukaisesti." 2 artikla Tämä päätös on osoitettu Italian tasavallalle. Tehty Brysselissä 6 päivänä joulukuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 231, 29.8.2001, s. 16.
2001/883/EY: Komission päätös, tehty 6 päivänä joulukuuta 2001, syötäväksi tarkoitettujen oliivien tuotannolle Espanjassa myönnettävästä tuesta tehdyn päätöksen 2001/650/EY muuttamisesta (tiedoksiannettu numerolla K(2001) 3918)



Virallinen lehti nro L 327 , 12/12/2001 s. 0043 - 0043



Komission päätös, tehty 6 päivänä joulukuuta 2001, syötäväksi tarkoitettujen oliivien tuotannolle Espanjassa myönnettävästä tuesta tehdyn päätöksen 2001/650/EY muuttamisesta (tiedoksiannettu numerolla K(2001) 3918) (Ainoastaan espanjankielinen teksti on todistusvoimainen) (2001/883/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan 4 kohdan, sekä katsoo seuraavaa: (1) Syötäväksi tarkoitettujen oliivien tuotannolle Espanjassa myönnettävästä tuesta 9 päivänä elokuuta 2001 tehdyn komission päätöksen 2001/650/EY(3) 5 artiklassa säädetään viljelyilmoitusta täydentävän ilmoituksen tai tarvittaessa uuden ilmoituksen jättämisestä. Jotta oliiviöljyn ja syötäväksi tarkoitettujen oliivien osalta ei käytettäisi erilaisia todistuksia, menettelyjen yhdenmukaistamiseksi on syytä käyttää samaa viljelyilmoitusta. (2) Tässä asetuksessa säädetyt toimenpiteet ovat rasvan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/650/EY seuraavasti: Korvataan 5 artiklan ensimmäinen ja toinen alakohta seuraavasti: "Syötäväksi tarkoitettuja oliiveja koskevan tuotantotuen myöntämistä varten tuottajan on jätettävä viljelyilmoitus oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 1, 2 ja 3 artiklan säännösten mukaisesti." 2 artikla Tämä päätös on osoitettu Espanjan kuningaskunnalle. Tehty Brysselissä 6 päivänä joulukuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 229, 25.8.2001, s. 20.
2001/879/EY: Komission päätös, tehty 6 päivänä joulukuuta 2001, syötäväksi tarkoitettujen oliivien tuotannolle Ranskassa myönnettävästä tuesta tehdyn päätöksen 2001/648/EY muuttamisesta (tiedoksiannettu numerolla K(2001) 3925)



Virallinen lehti nro L 326 , 11/12/2001 s. 0041 - 0041



Komission päätös, tehty 6 päivänä joulukuuta 2001, syötäväksi tarkoitettujen oliivien tuotannolle Ranskassa myönnettävästä tuesta tehdyn päätöksen 2001/648/EY muuttamisesta (tiedoksiannettu numerolla K(2001) 3925) (Ainoastaan ranskankielinen teksti on todistusvoimainen) (2001/879/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan 4 kohdan, sekä katsoo seuraavaa: (1) Syötäväksi tarkoitettujen oliivien tuotannolle Ranskassa myönnettävästä tuesta 9 päivänä elokuuta 2001 tehdyn komission päätöksen 2001/648/EY(3) 5 artiklassa säädetään viljelyilmoitusta täydentävän ilmoituksen tai tarvittaessa uuden ilmoituksen jättämisestä. Jotta oliiviöljyn ja syötäväksi tarkoitettujen oliivien osalta ei käytettäisi erilaisia todistuksia, menettelyjen yhdenmukaistamiseksi on syytä käyttää samaa viljelyilmoitusta. (2) Tässä asetuksessa säädetyt toimenpiteet ovat rasvan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/648/EY seuraavasti: Korvataan 5 artiklan ensimmäinen ja toinen alakohta seuraavasti: "Syötäväksi tarkoitettuja oliiveja koskevan tuotantotuen myöntämistä varten tuottajan on jätettävä viljelyilmoitus oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 30 päivänä lokakuuta 1998 annetun komission asetuksen (EY) N:o 2366/98 1, 2 ja 3 artiklan säännösten mukaisesti." 2 artikla Tämä päätös on osoitettu Ranskan tasavallalle. Tehty Brysselissä 6 päivänä joulukuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 229, 25.8.2001, s. 12.
Neuvoston päätös, tehty 27 päivänä marraskuuta 2001, Euroopan talous- ja sosiaalitilastoja käsittelevän neuvoa-antavan komitean jäsenten nimeämisestä



Virallinen lehti nro C 350 , 11/12/2001 s. 0001 - 0003



Neuvoston päätös, tehty 27 päivänä marraskuuta 2001, Euroopan talous- ja sosiaalitilastoja käsittelevän neuvoa-antavan komitean jäsenten nimeämisestä (2001/C 350/01) EUROOPAN UNIONIN NEUVOSTO, joka ottaa huomioon Euroopan talous- ja sosiaalitilastoja käsittelevän neuvoa-antavan komitean perustamisesta 25 päivänä helmikuuta 1991 tehdyn neuvoston päätöksen 91/116/ETY(1) ja erityisesti sen 4 artiklan, ottaa huomioon komission lausunnon, sekä katsoo seuraavaa: (1) Edellä mainitun komitean jäsenten toimikausi on päättynyt. (2) Jäsenvaltioiden hallitukset ovat asettaneet neljä ehdokasta nimettäviksi komitean jäseniksi, ON PÄÄTTÄNYT SEURAAVAA: Ainoa artikla Seuraavat liitteessä mainitut henkilöt nimetään Euroopan talous- ja sosiaalitilastoja käsittelevän neuvoa-antavan komitean jäseniksi nelivuotiseksi toimikaudeksi, joka voidaan uusia ja joka alkaa tämän päätöksen tekopäivänä Tehty Brysselissä 27 päivänä marraskuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 59, 6.3.1991, s. 21, päätös sellaisena kuin se on muutettuna päätöksellä 97/255/EY (EYVL L 102, 19.4.1997, s. 32). ANEXO/BILAG/ANLAGE/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>